AIT บวก3% นิวไฮรอบ 4 เดือน หลังคว้างานใหม่ 3.35 พันลบ. โบรกฯชูเทคนิคขาขึ้นลุ้นวิ่งแตะ23บ.
AIT บวก 3% นิวไฮรอบ 4 เดือน หลังคว้างานใหม่ 3.35 พันลบ. โบรกฯชูเทคนิคขาขึ้นลุ้นวิ่งแตะ 23 บ. ล่าสุด ณ เวลา 11.04 น. อยู่ที่ 22.10 บาท บวก 0.70 บาท หรือ 3.27% สูงสุดที่ 22.10 บาท ต่ำสุดที่ 21.70 บาท ด้วยมูลค่าซื้อขาย 11.87 ล้านบาท
5 มี.ค. 2562

ผู้สื่อข่าวรายงานว่า ราคาหุ้น บริษัท แอ็ดวานซ์ อินฟอร์เมชั่น เทคโนโลยี จำกัด (มหาชน) หรือ AIT ล่าสุด ณ เวลา 11.04 น. อยู่ที่ 22.10 บาท บวก 0.70 บาท หรือ 3.27% สูงสุดที่ 22.10 บาท ต่ำสุดที่ 21.70 บาท ด้วยมูลค่าซื้อขาย 11.87 ล้านบาท

โดยราคาหุ้น AIT ปรับตัวขึ้นสูงสุดในรอบ 4 เดือน นับตั้งแต่ราคาอยู่ที่ระดับ 22.10 บาท เมื่อวันที่ 4 ต.ค.2561 หลังได้ลงนามในสัญญาโครงการจ้างงานด้านเทคโนโลยีสารสนเทศและการสื่อสารอาคารรัฐสภาแห่งใหม่ กับ สำนักงานเลขาธิการสภาผู้แทนราษฎร เมื่อวันที่ 20 กุมภาพันธ์ 2562 ซึ่งมีมูลค่าโครงการทั้งสิ้น 3,351 ล้านบาท
ด้าน บล.แลนด์ แอนด์ เฮ้าส์ ระบุในบทวิเคราะห์ว่า AIT ประเมินแนวรับ 21/21.2 บาท แนวต้าน 22/23 บาท ตัดขาดทุน 20.8 บาท โดยราคาหุ้นแสดงสัญญาณ oversold  หลังจากลงมา 12 เดือน มีสัญญาณ breakout บน MA25 คาดว่าราคามีแนวโน้มปรับขึ้น ส่วนวอลุ่มที่เกิดขึ้นก่อนหน้าสนับสนุนการเคลื่อนไหวแบบขาขึ้น